Dalla, Sangita (2010-12)
Thesis (MMed (Obstetrics and Gynaecology))--University of Stellenbosch, 2010.
AFRIKAANSE OPSOMMING: DOELWIT: Die doel van hierdie studie is om die akuraatheid van nie invasiewe bloeddruk metings, wanneer geneem met outomatiese en manuele aparate, te vergelyk met intra-arteriele bloed druk metings in pasiente met pre-eklampsie, gedurende ‘n hipertensiewe bloeddruk piek. STUDIE ONTWERP: In hierdie prospektiewe beskrywende dwarssnit studie, was pasiente wat toegelaat was tot die Obstetriese Kritieke Sorg Eenheid met pre-eklampsie, akute erge hipertensie en ‘n intra-arteriele lyn in situ gevra om deel te neem. Gedurende ‘n intra-arteriele erge hipertensiewe piek is beide die outomatiese ossilometriese en die geblinde aneroide sfigmometer lesing neergeskryf. Hierdie twee metodes van non invasiewe bloed druk lesings is vergelyk met intra-arteriele bloed druk lesings. Die akuraatheid van ‘n gemiddelde arteriele bloeddruk ≥ 125mmHg om ‘n sistoliese bloeddruk ≥ 160mmHg op te tel met gebruik van al die drie metodes is ook uitgewerk. RESULTATE: Daar was swak korrelasie tussen intra-arteriele sistoliese bloed druk (SBD) metings en outomatiese en manuele SBD (r = 0.34, p < 0.01; r = 0.41, p < 0.01 onderskeidelik). Die gemiddelde verskille tussen outomatiese en manuele SBD wanneer vergelyk met intra-arteriele SBD was 24 ± 17mmHg (p < 0.01) en 20 ± 15 mmHg (p < 0.01) onderskeidelik. Beter korrelasie was gevind tussen intra-arteriele diastoliese bloed druk (DBD) en outomatiese en manuele DBD (r = 0.61, p < 0.01; r = 0.59, p < 0.01 onderskeidelik). Die gemiddelde verskille tussen outomatiese en manuele DBD wanneer dit vergelyk was met intra-arteriele DBD was nie statisties betekenisvol nie. Daar was swak korrelasie tussen intra arteriele gemiddelde arteriele bloeddruk en outomatiese gemiddelde arteriele bloeddruk (r = 0.44, p < 0.01) en beter korrelasie met manuele gemiddelde arteriele bloeddruk (r = 0.56, p < 0.01). Die gemiddelde verskille van outomatiese en manuele gemiddelde arteriele bloeddruk was betekenisvol (5 ± 13mmHg, p < 0.01; 8 ± 11mmHg, p < 0.01 onderskeidelik). Die sensitiwiteit van outomatiese en manuele metodes om ‘n intra-arteriele SBD ≥ 160mmHg op te tel was 23.4% en 37.5% onderskeidelik. Die vermoë van ‘n gemiddelde arteriele bloeddruk ≥ 125mmHg om ‘n SBD ≥ 160mmHg op te tel, gemeet deur intra-arterieel, outomatiese en manuele metodes het lae sensitiwiteit getoon (35.9%, 21.9% en 17.2% onderskeidelik). GEVOLGTREKKING: Hierdie studie het gedemonstreer dat outomatiese en manuele metodes van bloeddruk meting nie akurate metodes is om ware intra-arteriele sistoliese bloeddruk te meet in pasiente met erge pre-eklampsie tydens ‘n erge hipertensiewe episode nie. In hierdie omstandighede moet intra-arteriele bloeddruk gemeet word indien beskikbaar. Indien dit nie beskikbaar is nie moet die manuele aneroiede sfigmomanometer gebruik word. Onderskatting van bloeddruk, veral sistoliese bloeddruk, kan lei tot erge moederlike morbiditeit en mortaliteit.
Please refer to this item in SUNScholar by using the following persistent URL: http://hdl.handle.net/10019.1/5325
Masters Degrees (Obstetrics and Gynaecology)